पाकिस्तान तहरीक-ए-इंसाफ पार्टी के अध्यक्ष खान (65) और पाकिस्तान मुस्लिम लीग नवाज (पीएमएल-एन) के प्रमुख शरीफ ने सदन के शीर्ष पद के लिए नामांकन दाखिल किया था। नेशनल असेंबली के अध्यक्ष के दफ्तर ने दस्तावेजों की जांच की थी। दोनों नेताओं के दस्तावेजों को स्वीकार कर लिया गया है। नेशनल असेंबली के अध्यक्ष असद कैसर ने बताया कि नए प्रधानमंत्री का चुनाव करने के लिए संसद के सत्र की बैठक कल दोपहर साढ़े तीन बजे बुलाई गई है। नव निर्वाचित प्रधानमंत्री 18 अगस्त को शपथ लेंगे।